ROMÂNIA                                                                                                          APROBAT,
MUNICIPIUL TIMIȘOARA                                                                               PRIMAR
DIRECȚIA CLĂDIRI, TERENURI ȘI DOTĂRI DIVERSE I EST         NICOLAE ROBU
COMPARTIMENTUL SPAȚII CU ALTĂ DESTINAȚIE I EST
NR. SC2020-009605/30.04.2020

                                                       REFERAT DE APROBARE

privind închirierea spațiilor ( amplasamente) disponibile în incinta clădirii Primăriei Municipiului Timișoara în vederea amplasării unor aparate de cafea, automate de tip  snacky (sucuri/ produse proaspete tip sandvis și patiserie) și a unui copiator, respectiv
     spațiu  ( amplasament) disponibil din incinta Direcției de Evidență a Persoanei în  
                                                           vederea amplasării unui copiator

        In temeiul art. 333 alin. (1),  alin. (5) din OUG nr.57/2019 privind Codul Administrativ cu privire la  bunurile proprietate publică:
(1) "închirierea   bunurilor proprietate publică a statului sau a unităților administrativ-teritoriale se aprobă,  după  caz, prin  hotărâre  a  Guvernului,  a  Consiliului  Județean, a Consiliului General al Municipiului  București  sau  a  consiliului  local";
(5) "Închirierea bunurilor proprietate publică a statului sau a unităţilor administrativ-teritoriale se face pe bază de licitaţie publică".    
      Având în vedere art. 362 alin. (1) " Bunurile proprietate privată a statului sau a unităţilor administrativ-teritoriale pot fi date în administrare, concesionate ori închiriate".
      Având în vedere art. 332 din OUG nr.57/2019 privind Codul Administrativ, Contractul de închiriere a unui bun proprietate publică se încheie de către autorităţile deliberative ale administraţiei publice locale sau de către titularul dreptului de administrare, după caz, cu orice persoană fizică sau juridică, română sau străină.
      Fiind îndeplinite procedurile prevăzute de art.124, art.125, art.136, art.139 alin. (g) din Ordonanța de Urgență a Guvernului nr.57/2019 privind Codul Administrativ, privind convocarea și avizarea proiectelor de hotărâri în Comisiile de specialitate ale Consiliului Local al Municipiului Timișoara;
Având în vedere raportul de evaluare elaborat de SC Fidox SRL înregistrat cu nr. SC2020-007898/30.03.2020, prin care a fost determinat prețul chiriei de piață, această valoare constituind prețul de pornire al licitației publice deschise cu strigare;
Conform  cu  cele  expuse  anterior,  este  necesară  demararea procedurii privind licitația publică deschisă cu strigare privind închirierea spațiilor (amplasamente), în vederea amplasării aparatelor de cafea, aparate tip snacky, copiatoare,  pe o perioadă de 3 ani.
Față   de   cele  de  mai sus, considerăm oportună inițierea unui proiect de hotărâre privind aprobarea închirierii spațiilor (amplasamente) disponibile în incinta clădirii Primăriei Municipiului Timișoara în vederea amplasării unor aparate de cafea, automate de snacky (sucuri/ produse proaspete tip sandvis și patiserie) și a unui copiator, respectiv un spațiu ( amplasament) în sediul Direcției de Evidența Persoanei în vederea amplasării unui copiator, prin licitație publică deschisă cu strigare și a documentelor aferente acesteia: raport de evaluare a prețului de pornire la licitație, caiet de sarcini, contract cadru de închiriere și fișa de date, în scopul valorificării acestora, cu destinația de spații comerciale/prestări servicii, pe o perioadă de 3 ani.

